apele wona la o-Layiza no Sarah. Sibeko isahluko pakati kwabo namantombazana njengoko kunjalo kwintlanga ezi sikuzo nezimhlope. Anditeti ngomntu ebizana nomntakwabo nokuba ngumkuluwakazi wake. Bako ngabanye abamnikayo umfazi imbeko yake. Makungabi njalo ke. Sonke masibanike imbeko yabo njengoko injalo.

Timothy Makiwane.

UKUNGALINYWA.

Qumrha, January 26, 1877.

Nkosi Mhleli we *Sigidimi Samaxosa* ndifakele la- mazwana ambalwa alusizi. Umbindi opakati wama Gcaleka awulimanga ngenxa yenkolo zobuhedeni. Kwakusifa u-Xoxo Mapasa ukunene kuka Kawuta. Kwatyatwa inkabi zane ezinamagama kwaziwa nazo kumlambo awatwasela kuwo u-Gcaleka, Engxingxolo.

Eka Kawuta inkabi ngu Dyengoman, eka Burhu ngu Sipotomela, eka Mapasa ngu Nongadlela, eka Xoxo ngu Yazanwayanwaya. Umlambo use Koloni apa. Zaziswa njengenkolo yenkosi yama Gcaleka kwapatwa necuba, yanikwa eka Kawutha yangena emanzini yapuza yabuya yawakupa yapuma yalala elunxwemeni lomlambo, kwapiwa uzwati bayixela bafaka icuba ezinqaweni zabo batshaya, bawusa lomngqu- ngu emlanjeni bawufaka wakweza umlambo bahlinza bayifaka nenyama yapambana namanzi nayo, bati nxa babuyayo zalahleka ezintatu. Akulinywanga nje ngexesha lika Nongqawuse. Vuka Mkristu, lomzi ka Palo unezihelegu noko ubonayo ukuba uyazitshabalalisa ngazo ezinkolo zawo, masiti sitandaza sibe sikupa abashumayeli, ubutyuwa buvele kuti bangaboli siti nxa siteta nabafundisi tina sesilazi ilizwi kanti noko ukulazi kwetu akuncedi ungalaziyo masicele ku Yehova.

Tina siti sifundise ukuba sikwazi sifundise ukuba sizazi tina nemfanelo yetu siyazi kuwe, nakubamelwana betu liti iculo mauvuke wena Zayone, yintonina Izayone, asiyiyona iremente ka Tixo ?

Yavuka eyase Britana yeza kuti apa emnyameni Kanya ngobuhle nomfuziselo wama Britana wutabate wolunga.

Q. H. Mekeni.

njengokuba elingu Jehovah, elibizwa ngenteto yesi Hebrew, lizifanele zonke izizwe ukuba zaziswe lona. Ndivalelisa ngelokuti, abakonzi beligama lingu Tixo, abayiqondi into abayikonzayo, abakonzi beligama, lingu Yehova bayamazi abamkonzayo.

J. M. V. Bowa.

Dordrecht February 19 1877.

Mhleli we *Sigidimi* nkosi yam. Ndiyakucela nge- mbeko ukuba undifakele e-*Sigidimini* oludaba endi- zakulwenza ngale ntlanganiso.

Intlanganiso yamadodana antsundu aku mandla wase Queenstown nase Wodehouse, kubo bonke abakatalayo ngumsebenzi olungileyo.

Kuyo intlanganiso yamadodana antsundu eyamiswa- yo e-Lesseyton M. Station ngo 5th ka July 1876, yavulwa mhlana yamiswa ngu Rev. T. Chubb wesi kula se ntsapo za Mangesi e-Lesseyton.

Le ntlanganiso yeyo kuba ngumzekelo olungileyo. Kanjalo yeyo kubonisana ngendawo ezonakalisayo kumadodana abantsundu; nakwi ntombi kwanje ngoko. Komeleza ne mfundo pakati kwabantsundu. Le ntlanganiso ilaulwa yimiteto emashumi babini anamibini.

Imiselwe ukuba ihlangane kabini ngo mnyaka nge nyanga ka January no July. Ilungu libatala isheleni ezintlanu ngonyaka imali ye ntlanganiso.

Intlanganiso yesibini ibihlangene e-Lesseyton nge 4th ka January 1877.

Abantu base Wodehouse bebeli ndiwe kakulu ngabase Lesseyton kodwa ndilusizi ukuti akuzange kubeko nokuba abemnye. Kanti ndahamba kwezi zikolo ndizi shumayeza ngayo nosuku ndilubala epepeni, *Amacuba e-Swaart-water e-Msintsileni nase Mgqukweba,* pofu imali abantu basinceda ngayo kuba *e-Macubeni kwa rolwa £1 7s* e-*Swaart-water* 14s e- *Msintsileni* 8s 6*d e-Mgqukwebeni* 6s 6*d.*

Ndiyatemba ukuba abazalwana betu abacingi uku­ba sasifuna uncedo lwemali kupela kubo, kuba ukuba sasisazi ukuba abasayikuza ngesingayitatanga imali yabo ngesibuyisele singeka yiciteli izidlo. Lihlazo nenkatazo into eyenziwa e-Wodehouse ngokukodwa, kuba yayi tembisile ukuba iyakubako.

Yavulwa intlanganiso ngu Mfundisi u-Mr. J. Ma- wonga wase Lesseyton. Umgcini sihlalo waye ngu Mr Z. Lautsi umfundisi we ntsapo wa kwase Lesseyton.

Indawo yokumetsha yaxoxwa imini yonke ekupeleni kwa gqitywa ngokuba uku *metsha* kusisono, lisiko elingcolileyo, lobunyama nokuba kusisigxeko esibi ne ntobeko kusapo loku kanya. Zininzi nezinye indawo ezaxoxwayo ezibekiselele elutsheni nase bantwini.

Abakufupi amadodana awa ngenayo ukuba ngama Lungu akumashumi amabini. Intlanganiso yesibini iyakuba nge 5 ka July, e-Mount Aather kwa Bangindlala. Umnqweno wabamisi bentlanganiso ngowokuba abangama Lungu ale ntlanganiso nabasayakuba ngawo bahlale beyibeke pambili ezintliziyweni zabo into eyeyayo intlanganiso bahlale besazi kanjako ukuba indawo ejonge kuyo le ntlanganiso lilungelo noncedo emipefumlweni nase zimilweni zolutsha lwaba ntsundu elivela noluvela ku Tixo kwanga kungako umoya wobukristu kumalungu ayo u-Tixo alaule akokele kuyo.

Andrew Gontshi.

KUMAKRISTU APILILEYO ASEBENZAYO.

Fort Beaufort, Jan. 1877.

Kwezinyanga zisand’ukudlula sive okuninzi nge- mfazwe, kubeko uloyiko olukulu oluviwayo, noku- ngaqini kwentliziyo. Abanye bacinge ngemipu nangezinye izinto zokulwa. Maninzi amaqinga avelisiweyo, ade amanye anendawo ezifezwayo. Kanti ke pakati kwawo onke lamaqinga maninzi kangaka akuko ubonakala ukuba uke wacinga *ngamandla notando* lo Tixo kaYakobi. Ngexesha elwaluse ngozini enkulu usapo luka Sirayeli, intshaba zalo zipelelisele ukuxoba ziyimikosi engenakubalwa, zivuyiswa litemba lokuba ziyakoyisa, zati xa lilikulu itemba lazo zabaleka kungeko mntu usukelayo, kupetwe ingqayi nezikanyiso namaxilongo. Yati inkolo “ enokushenxisa intaba ” yazigxota zonke.

Ezimbali zakudala zazibalelwe tina ukuze zisifundise zisomeleze. Asifanele na ke ukuzikangela imfundiso zazo kuti.

“Celani nopiwa” itsho Inkosi. Ukuba ke ngoko asiceli asisayi kupiwa. Yinto yokutelwa nqa ukuba siti sinawo amazwi anje ngala namanye avuselela

inkolo, ize noko singahambi ngawo, singakwenzi oko, kanti siyakolwa zizibalo, ukuba zililizwi lika Tixo elibalelwe ukuze lifundise livuselele.

Nina Makristu antsundu *ningumkosi* omkulu ona- mandla ngoku. Ukuba ke “itamsanqa” litenjiswe “ kwababini nabatatu,” lingalikulu kangakananina ukuba onke lamawaka akolwayo elilizwe ebeya *kuhlangana* acele ku Yehova ukuba makayi kwelelise kuti yonke ingozi yemfazwe.

Bazalwane nodade masiti, ku Kristu Yesu, simcele sihlangene ade asohlwayele ezintshabeni zetu. Asitsho ukuti celani ukuba zitshatyalaliswe, koko ukuba *zisindiswe* ziyifumane inyaniso njengoko injalo ku Yesu, zize ngobabalo lwake, izikali zazo zizenze irenqa, kuze kwezinduli zelilizwe kuvakale indumiso yokudumisa Inkosi. Ukuba iremente zibe zitembekile *emtandazweni,* intliziyo zazo zizele lusizi ngenxa *yabahedeni* abanga guqukileyo intlanga ezintsundu ngekukudala zaguqukayo. “Ingalo ka Yehova ayifinyeziwe ukuba *ingabi nakusindisa”—* isenje ngoko ibe injalo ngezolo nanamhla, iya kuhlala injalo kude kuse kuwo amapakade.

Kuyi mfanelo yenu makristu antsundu ukuba u- Tixo ningamniki kupumla ide lentlango ingabahedeni ityatyambe. Ngumtwalo obekwe pezu kwenu, emaniwutwale ezintliziyweni *ade anipe inani enilifu- nayo.*

Yiminyaka emingapina sisiva ngo Sarili no Nga- ngelizwe no Sandile no Maqoma, nezinye inkosi zakwa Xosa ekutiwa zizintshaba zokuhlala zisoyikwa ? Ukuba ke iremente bezizingisile ekutandazeni ezinkosi ngezingasezifana nati na nazo ? Impendulo iti Ewe ngesekunjalo ngokuba ngubanina ongasixelayo isipelo samandla ka Tixo. Kusimele ukuba lamadoda siwatandazele ukuba asindiswe. Ukuba sicela into elungelelene nemvume yake *uyasiva,* ke le ilungelelene nemvume yake.

Ukuba ke inkosi zize kwelika Tixo icala nabantu bazo bangalandela. Kubonakala ukuba kulihlazo nesono ukuba zingabi sezaba kwicala lika Tixo kwakudala. Sekuyi minyaka abaninzi benu bawafundayo amandla omtandazo kanti noko abawenzi. “ Sebenzani xa iseyimini” kuba ubusuku balempilo yetu yase mhlabeni, “busiza ekungayi kubako *bani* unokusebenza ngabo.” Namhla nje ukuba niya kuliva ilizwi lake maze ningayi dukisi lento inkulu kangaka.

Yanga Inkosi ingasikelela ukuze umoya wokutandaza ubeko pezu kwetu sonke, ize i-Africa kwakamsinya ibe sitiya sayo esityalwe ngu Tixo ngokwake esiya kuqubela pambili ukuhluma.

Jesse Shaw.

Guben e-Natal, January 30, 1877.

Ndilinga ngako konke ukuba ndifumane ukwazi igama lalo kutiwa, encwadini yokuqala ka Moses ngenteto yesi Hebrew, “ Ekuqaleni wadala izulu, nomhlaba” ndanditanda kakulu ukwazi ukubizwa ngenteto yesi Hebrew, eligama lokuqala lowenza izulu nomhlaba. Ute notande ukundiqondisa lona, usuke watandabuza ngokuti ndiyakolwa ukuba leli liti, Elohim. Nokoke ndingawaziyo umqondiso wawo ayandivuyisa ngokuba ngawomenzi wezinto zonke, ezisezulwini nase mhlabeni. Lamagama eli lama Ngesi, ambiza ngalo u-Menzi wetu, lihle kaku­lu ngapezu kweligama lingu Tixo wama Lawo, li- ngenamqondiso ekungatiwa likukuti kwezizinto sizaziyo, silifumana abaninilo bebiza ngalo u-Quva mntanezulu uzusicelele amafuta kunyoko.

Eli lama Ngesi igama, ambiza ngalo owasenzayo, ekutandabuzeni kwam sekungati alitabata esizweni esinobu Kristu, obuzalisekileyo, ngokuba liyelene neligama latetwa ngu Msindisi wetu, owapendula indoda wati kuyo, yinina ukuba uti ndilungile mnye olungileyo ngu God yedwa. Utsho ku Mateyu x 18. Ukutyilwa kutiwa, God ngu Kulunga, Jehovah ngozipeteyo, Yesu u-Msindisi, Kristu Umkululi.

Mayiveleke indoda isityilele eligama lingu Tixo, isiqondise ngokuti likukuti. Andazi ukuba iyakuvela ku Maxosa, iyakuvela kubelungu kusinina.

Enye into, endingayibuzayo, kubani nakubani, yeyokuti, kungenzekana ukuti, into abayidumisayo abantu, lize igama layo balipe umenzi wabo, baze bamdumise ngalo ? Ukuba ayete ama Yodi, ukumbiza kwawo umenzi wawo, ati ngu Jupiter, bekuyakuba kulungilena ? Make ndibelapa, ndibuyele kulamazwi omfana wam ongu, K. Falati. Andazi uku­ba lombuzo wam uyawuqonda akawuqondi kusinina, nditsho ngezwi lake lokuti, inteto yama Latin, ama Grike, nama Hebrew, ayaziwa nazizilumko amangesi. Kanti ke mna anditsho ukuti masifundiswe inteto yezozizwe, izwi lam linye ebendilifuna kuma Hebrew ligama elingumlingane neli lingu Jehovah, elitatyatwe kuma Hebrew eliteta ngesi Hebrew.

Ezonteto azifuneki bantwini bonke, zifuneka kwa­bo baya kuba ngabafundisi abazalisekileyo. Igama lona libafanele bonke abantu ngapantsi kwelanga,

PESHEYA KWE NCIBA.

January 20, 1877.

Manditi kuwe nkosi yam sihlobo sam, andinanto yokuteta, nditsalwa luvuyo ngenxa yendaba endimane ndiziva nge *Sigidimi* zamazwe ngamazwe. Hayi ukuba mnandi ukuva indaba zamahlelo ngamahlelo. Ewe nam ndiyanqina ziko izinto ezintle elizweni oti wakuzibona ezozinto kufane nokungati wonke umhlaba seunjalo ; kanti hayi. Ezinye indawo kuselusizi pezu kwazo. Ezinye zilusizi ngokwenziwa kuswela *abasebenzi.* Ezinye zenziwa lusizi ngabaninizo. Nditeta ngokubekisele emsebenzini Wenkosi. Ewe mnumzetu Mhleli wendaba iliso lam libonile indawo ezininzi. Ndakuba ndihamba elizweni ndibona ukunxakama kwezizwe ukunxakamela umsebenzi olungi­leyo. Nditi ndakuti tu pi ndive intsimbi kube pi ndive intsimbi ndifike yonke imilanjana inamaqela entsapo ezifundayo nawabantu abakulu benkonzo, kubonakala ukuba ilizwe liyinxamele indawo elungileyo. Abakulu nabancinane ngati bayazama ukushiya ubunyama baya linga ukushiya imiteto yobunyama. Ngati liyanela ilizwi elatetwa—ngumprofeti u- Yisaya esahlukweni 2. kule vesi iti “ yizani siye entabeni ka Yehova, asifundise imiteto yake ukuze sihambe emizileni yake ngati luqalile uhlanga ukunakana imiteto yoYise walo owaludalayo. Ndinovuyo ukuti inkoliso yezikolo ihamba kuhle iyazama. Ndinosizi ukuti ndikendabona isikolo esitile, ukungafaneleki kwaso, endaweni yokunyuka siyehla kakulu, ndiyo yika ngati siyakutshona. Seside sadlulwa zizikolwana eziqala emva kwaso imbangeli yoko andingeyixeli. Ndifumana kuko isikalazo esikulu semali ukungarolwa kwayo ade umntu ofundisayo abe selusizini nge­nxa yokukohlwa, ade ngati emzuzwini akasabizi mali yake, kude ngati uyayicela, ade wumbi emke ayiquqele selekwezinye indawo. Enye indodana yada yakohlwa yasebubini ingena kuyizuza imali yayo

 ISIGIDIMI SAMAXOSA, MARCH 1, 1877 5